1. ‹የእኛ ዘመን› ብለህ የገለጽከው ትውልድ ላይ ትንሽ ጫን ያልክ መሰለኝ፡፡ እርግጥ ነው ፖለቲካ ማስፈራሪያ ሆኗል፤ የአያገባኝም ስሜት በትውልዱ ላይ ሰፍኗል፡፡ የኔ ጥያቄ፣ እነዚህ እውነታዎች ችግሮች ናቸው ወይስ የሌላ ስር ሰደድ ችግር መገለጫዎች (symptom)? እውነት ትውልዱ በነፃነት የመምረጥ እድል አግኝቶ ነው ስለሀገሩ ጉዳይ ቸል/አያገባኝም ብሎ ጀርባውን የሰጠው? ፖለቲካውስ ለትውልዱ ማስፈራሪያ፣ አይነኬ እና ስልጣን ላይ ላሉ እና ስልጣን መያዝ ለሚፈልጉ ሌላ ጉዳይ (ኳስ፣ ፍቅር…) የሌላቸው ሰዎች ብቻ አድርጎ ማሰቡ ‹የእኛ ትውልድ› እንደው ዝም ብሎ ብርጉግ እና ዝንጉ ስለሆነ ነው ወይስ ሆን ብሎ ታቅዶበት በሀገሩ ጉዳይ ተሳታፊ መሆኑ የሚያስከፍለው ዋጋ መሸከም እንደማይችል በስልት ስለተነገረውና እንዲያይ ስለተደረገ?
